b'\n_START_ARTICLE_\nPoletje v \xc5\xa1koljki\n_START_SECTION_\nVsebina\n_START_PARAGRAPH_\nZgodba se odvija sredi poletja v Piranu in Portoro\xc5\xbeu. Toma\xc5\xbe (David Sluga) v glavni vlogi \xc5\xbeivi tipi\xc4\x8dno \xc5\xbeivljenje najstnika, katerega najbolj\xc5\xa1i prijatelj je Filip, z vsakdanjimi problemi, ki spadajo zraven. _NEWLINE_Od tega da se njegov o\xc4\x8de in mama ne razumeta, do veselja, ki mu ga prinese \xc5\xa1koljka, ki mu jo je podaril stari mornar Luka. _NEWLINE_Luka je edina odrasla oseba, ki ga razume. Toma\xc5\xbe se zaljubi v lepo Mileno (Kaja \xc5\xa0tiglic) in postaneta par. S svojimi prijatelji u\xc5\xa1pi\xc4\x8dijo marsikatero neumnost, pomembno pa je tudi rivalstvo med najstniki iz obeh mest.\n_START_SECTION_\nUspeh doma in v tujini\n_START_PARAGRAPH_\nFilm je bil uspe\xc5\xa1no predvajan v ve\xc4\x8d tujih dr\xc5\xbeavah, med drugim tudi v Nem\xc4\x8diji in Avstriji, kjer so ga predvajali tudi na komercialnih televizijah. V Sloveniji je bil izdan je bil na nosilcih VHS, DVD in na videu na zahtevo razli\xc4\x8dnih ponudnikov. Po filmu je iz\xc5\xa1el tudi fotostrip._NEWLINE_Film je bil po podatkih Viba filma med slovenskimi filmi leta 1986 nesporni rekorder, saj ga je videlo 116.546 gledalcev._NEWLINE_Med drugim je bil film posebej uspe\xc5\xa1no sprejet v Nem\xc4\x8diji, kjer se sinhroniziran \xc5\xa1e danes redno predvaja na tv programih.\n_START_SECTION_\nNagrade\n_START_PARAGRAPH_\nFilm je leta 1986 prejel tri nagrade: glavno nagrado na filmskem festivalu Giffoni VallePiana-Salerno v Italiji, glavno nagrado na festivalu v Saint Malouju v Franciji in glavno nagrado v Szegedinu na Mad\xc5\xbearskem.'